Adolf Just

Adolf Just (født 8. august 1859 i Lüthorst nær Dassel i kongedømmet Hannover i Det tyske forbund, død 20. januar 1936 i Starnberg i Tyskland) var en tysk naturlege og grunnlegger av sanatoriet Jungborn i Eckertal. Hans tankegods ble uttrykk i hans verk Kehrt zur Natur zurück! Die wahre naturgemäße Heil- und Lebensweise. Wasser, Licht, Luft, Erde, Früchte und wahres Christentum fra 1896.

Liv og virke

Bakgrunn
Just var det eldste av tolv barn, og ble født og vokste opp i Lüthorst der familien drev med jordbruk og gjestgiveri. Etter tilråding fra den lokale pastor, Georg Kleine, gikk han på Realgymnasium i Goslar, og der tok han abitureksamen.

Karriere
Just innledet sin karriere som bokhandler, først i Leipzig og deretter i Braunschweig. Så ble han syk. Han fikk skolemedisinsk behandling, men mente at den ikke hadde vært til særlig nytte.

Han begynte da å studere forskjellige naturlegemidler, og ble etterhvert en behandlende legmann. Den medisinske filosofi han sterkt gikk inn for var «tilbake til naturen» (Hans hovedverk het også således: «Kehrt zur Natur zurück!»); naturlig mat, rent vann, frisk luft, jordens leire og å tilbringe så meget tid som mulig den frie natur. I Eckertal nær Bad Harzburg grunnla han i 1895 det naturopatiske institutt Jungborn, der den kanskje mest kjente pasienten var Franz Kafka. Kafka var her i juli 1912 i tre uker og arbeidet da med sitt konsept om «Das Verschollene» som var bærende i hans ufullendte verk «Der Verschollene / Amerika». Kafka skal ha overvunnet sin skrivesperre under oppholdet på Jungborn.
Mot slutten av 1920-årene kunne Jungborn ta i mot et belegg på 250 kurgjester. Andre kjente pasienter der var Marika Rökk, Viktor de Kowa og Hans Albers.

Det tilkom også et lignende institutt i Tyskland, også kalt Jungborn, slik at uttrykket ble så si et varemerke.

Just var motstander av alt som ikke var i pakt med naturen. Han motsatte seg biler, moderne husværer og kjemisk jordbruk. Han avviste moderne medisinsk vitenskap og kritiserte vaksinasjon og viviseksjon. Han trodde at vaksiner inneholdt giftstoffer som påfører mennesker elendighet.

Just gikk inn for morgenfaster og vegetarisk diett av rå og ubearbeidet mat. Han anså en diett av frukter og nøtter som den aller beste naturlige føde for mennesket. Han avviste bruk av medikamenter og var også kritisk til homøopati og gymnastikk – slikt betraktet han som unaturlig.

Just utviklet sin egen kristeligreligiøse ideologi basert på forestillingen om menneskets frelsesvei gikk ut på å gjenvinne forståelsen hvordan urmenneskene levde sine liv. Han var av den formening av at i opphavet var det slik at «alle skapninger, frosk og mus, pinnsvin og hare, hjort og elg, rev og 'grevling, alle levde i harmoni med Skaperen». Dyrene var forblitt i sin rene nådens stand, mens menneskene var falne. Han mente at ved å studerenes dyrenes levemåte kunne mennesket erfare sjelsens frelse og forløsning. Just mente at Jesus kom for å forløse menneskeheten ved å vise dem hvordan de skulle leve i harmoni medh naturen.

År 1918 grunnla Adolf Just Heilerde-Gesellschaft Luvos Just GmbH i Blankenburg/Harz, Friedrichsdorf, som begynte å fremstille «Heilerde» («helsejord», en spesiell jord som kan blandes til vann for å lagre leire eller benyttes som den er).

Nedslag utenfor Tyskland
En amerikansk versjon av Jungborn ble grunnlagt av Just-Jünger Benedict Lust i Ramapo Mountains ved Butler i New Jersey, og det fikk navnet «Yungborn» da det åpnet allerede i 1896. Lust oversatte i 1903 «Kehrt zur Natur zurück!» dom på engelsk ble til «Return to Nature; the True Natural Method of Living and Healing and the True Salvation of the Soul: Paradise Regained»' og dette var en særlig vesentlig bidrag til at Justs ideer fikk spredning i de engelskspråklige områder.

Justs hovedverk ble oversatt ikke bare til engelsk, men også spansk, italiensk, fransk, hindi og telugu og influerte Mahatma Gandhis ideer. Gandhi leste Justs «Kehrt zur Natur zurück!» og benyttet jordbehandlingsmetoden med «vidunderlige resultater». Han var så opptatt av Justs metoder at han i 1933 sendte en av dine disipler til Jungborn for «å danne seg et bilde av naturhelseanstalten og av de der anvendte helbredelsesmetoder». Justs arbeide vakte såpass interesse i India og at det der førte til bygging av et naturmedisinsk sykehus i Poona.

Bibliografi 
 Kehrt zur Natur zurück! Die wahre naturgemäße Heil- und Lebensweise. Wasser, Licht, Luft, Erde, Früchte und wahres Christentum. Stapelburg, 1896.
 Jungborn-Echo. Kurze Geschichte des Jungborn, besonders interessante Urteile, Berichte, Artikel, 1904.
 Der Jungborn-Tisch. Ein neues, einfaches, vegetarisches Kochbuch, 1905.
 Die Hilfe auf dem Wege! Geistes- und Seelenleben, 1907.
 Der Kampf um die Wahrheit. Die naturgemäße Lebensweise (Erde und Lehm) vor Gericht, 1907.
 Die naturgemäße Heilweise in kurzer Darstellung. Das Heil des Menschen für Leib, Geist und Seele, 1913.
 Die Heilerde, das alte Natur- und Volksheilmittel und seine wunderbaren Heilerfolge bei innerer und äußerer Anwendung. Die ganze wahre naturgemäße Heilweise auf christlicher Grundlage, 1919.
 Die Erde als Heilmittel. Das alte Natur- und Volksheilmittel und seine wunderbaren Heilerfolge bei innerer und äußerer Anwendung. Die wahre naturgemäße Heilweise auf christlicher Grundlage, 1921.

Litteratur 
 Alfred Brauchle: ”Rückkehr zum Paradies. Der Buchhändler Adolf Just”, i: Geschichte der Naturheilkunde in Lebensbildern, 2. Uppl. von Große Naturärzte, Stuttgart 1951, s. 297–302.
 Uwe Heyll: Wasser, Fasten, Luft und Licht. Die Geschichte der Naturheilkunde in Deutschland, Campus, Frankfurt am Main 2006, .
 Sabine Merta: Wege und Irrwege zum modernen Schlankheitskult. Diätkost und Körperkultur als Suche nach neuen Lebensstilformen 1880–1930. Franz Steiner, Stuttgart 2003, .
 Andrea Schrickel: Adolf Just (1859–1936). Ein bedeutender Vertreter der Naturheilkunde im 19. und frühen 20. Jahrhundert, Begründer der Naturheilanstalt „Jungborn“ in Stapelburg/Harz sowie der Heilerde-Gesellschaft Luvos Just GmbH Blankenburg/Harz, 2011 (med. Avh. Univ. Magdeburg, 2012).
 Andrea Schrickel: Adolf Just. Ein bedeutender Vertreter der Naturheilkunde, 2.uppl, Heilerde-Gesellschaft Luvos Just GmbH & Co. KG, Friedrichsdorf 2016, .
 Return to Nature: Paradise Regained, 1896 (translated into English in 1903) * Jungborn echo. Brief History of Jungborn especially interesting judgments, reports, articles and important Kurberichte, 1904.

Referanser

Eksterne lenker 
 

Tyske leger
Tyske vaksinemotstandere
Personer fra Landkreis Northeim